
	Thoiribh fa-near gum bi Cuairt 6 fòcasaichte air Sreath 2 a-mhàin. Is e prìomhachas na cuairte seo a bhith a’ comasachadh dhàimhean nas seasmhaiche eadar buidhnean san RA agus sa Ghearmailt a tha air tòiseachadh mar-thà (chan ann ÙR). Thathar a' cur fàilte air tagraidhean bho chom-pàirteachas cruthachail RA-Gearmailteach sam bith a tha air obrachadh còmhla roimhe, taobh a-staigh no taobh a-muigh an lìonra Drochaid Chultarail againn. Feumaidh prìomh fhòcas a bhith aig a h-uile com-pàirteachas air ealain shòisealta.

8. Ciamar agus cuine a nithear tagradh?
9. Ciamar a thèid tagraidhean a mheasadh?

1. Cuideachadh le tagradh
Tha sinn airson am pròiseas tagraidh dhan phrògram Drochaid Chultarail a dhèanamh furasta do gach buidheann a tha airson tagradh a dhèanamh. Ma bhios taic a dhìth oirbh gus tagradh a dhèanamh, tha grunn dhòighean againn gus ur cuideachadh.
Gheibhear an stiùireadh ann an cruthan ruigsinneach, leabhran PDF agus Teacsa Lom nam measg. Ma tha cruth eile a dhìth oirbh cuiribh fios thugainn.
Tha ar stiùirichean prògraim, san RA agus sa Ghearmailt rim faotainn gus taic a chumail ri tagraichean a thaobh ceistean a dh’fhaodadh a bhith aca mun stiùireadh no mu bhith a’ dèanamh tagradh - faicibh earrann 12 airson fiosrachadh conaltraidh. Tha Ceistean Cumanta againn air an làraich-lìn againn cuideachd.
Faodaidh sinn cuideachadh le cuid de chosgaisean ruigsinneachd ceangailte ris an obair mum bheileas a’ tagradh - faicibh earrainn 11 airson tuilleadh fiosrachaidh.
2. Mun mhaoin
Tha Drochaid Chultarail ag amas air taic a chumail ri buidhnean ealain is cultair air feadh na RA agus na Gearmailt gus com-pàirteachasan a chruthachadh co-cheangailte ris na h-ealainean sòisealta.
Tha sinn a’ maoineachadh bhuidhnean a nochdas deamocrasaidh cultarach tro:
· choimhearsnachdan a chur aig cridhe an cuid obrach chruthachail
· dhòighean ùra a rannsachadh gus ealain agus coimhearsnachd a cheangal, gu h-àraidh le co-chruthachadh eadar coimhearsnachdan, luchd-ealain agus com-pàirtichean eile
· thaic a chur ri daoine bho air feadh an coimhearsnachdan gus an comas cruthachaidh a leasachadh agus an guthan fa leth a lorg
· chomas a thoirt do an coimhearsnachdan obrachadh còmhla gus cruth a chur air àite ionadail, fèin-aithne co-roinnte agus comas le chèile
Le bhith a’ cur an comas cheanglaichean ùra agus cheanglaichean a th’ ann mar-thà, tha an Drochaid Chultarail a’ toirt taic do lìonra a tha a’ sìor fhàs de bhuidhnean a tha dealasach a thaobh a bhith a’ co-roinn eòlas agus sgilean, ag iomlaid bheachdan agus a’ co-obrachadh air cleachdaidhean agus pròiseactan ealain a bhios a’ sgrùdadh chuspairean agus chùisean a tha mu choinneamh choimhearsnachdan air feadh an dà dhùthaich.
Tha Drochaid Chultarail ag amas air dòighean com-pàirteachail tionnsgalach a chruthachadh thar caochladh seòrsa ealain agus mar fhreagairt air na cuspairean a’ phrògraim againn de chuspairean co-cheangailte ri àite:
· Spionnadh ùr a chur ann an àiteachan/coimhearsnachdan às dèidh gnìomhachasan troma falbh
· A’ cur ri com-pàirteachadh cultarach ann an àiteachan le nas lugha de chothroman
· A’ coimhead air àiteachean agus coimhearsnachdan a chaidh atharrachadh le iomairtean sluaigh
· Brìgh ùr a chur ann an cleachdadh àrainnean poblach
Tha taic-airgid aig a’ phrògram Drochaid Chultarail bho sheachd com-pàirtichean: Fonds Soziokultur, Comhairle Ealain Shasainn, Comhairle Ealain Èirinn a Tuath, Alba Chruthachail, Ealain na Cuimrigh Eadar-nàiseanta, Comhairle Bhreatainn agus Goethe-Institut Lunnainn.
Tha Drochaid Chultarail air taic a chumail ri 68 com-pàirteachasan gu ruige seo, le 85 duaisean air an toirt seachad, bhon bhliadhna pìleit aice ann an 2021. Tha com-pàirteachasan a’ coimhead air diofar chuspairean agus cruthan ealain, a’ gabhail a-steach obair òigridh, ion-ghabhaltachd, slàinte is sunnd, cùisean sòisea-phoilitigeach, àrainneachdail agus ruigsinneachd ann an sgìrean dùthchail. Faodar coimhead air na com-pàirteachasan a tha a' faighinn maoineachadh no a fhuair maoineachadh roimhe air an làraich-lìn againn agus air mapa nan com-pàirteachasan againn.
Nithear co-dhùnaidhean maoineachaidh a rèir riaghaltasan na maoine agus bithear ag amas air gabhail a-steach iomadachd chultarach agus sgìreil an dà chuid sa Ghearmailt agus san RA.
3. Cò a dh’fhaodas tagradh a chur a-steach?
[bookmark: _heading=h.doumsp48ami8]Gus a bhith airidh, feumaidh tagraichean a bhith:
· [bookmark: _heading=h.gb2axc1vdr1v]nam buidhnean* a tha stèidhichte taobh a-staigh na RA no na Gearmailt
· [bookmark: _heading=h.zbgwzmrp4xtw]a bhith comasach air dearbhadh gu bheil iad sgileil ann an ealainean sòisealta, ag obair còmhla ri coimhearsnachdan
· a bhith comasach air dearbhadh gu bheilear air obrachadh còmhla ann an com-pàirteachas roimhe
[bookmark: _heading=h.69osiouzh3bi]Tha an Drochaid Chultarail fosgailte gu gach seòrsa cruth-ealain agus ann an Cuairt 6 bheir i prìomhachas do thaic airson:
· [bookmark: _heading=h.hqnb01oytuxn]Buidhnean a fhuair maoineachadh tro phrògram Drochaid Chultarail roimhe
· [bookmark: _heading=h.kroy8ia6edo6]Buidhnean ealain is cultarach nas lugha nach eil a’ faighinn maoineachadh mòr no seasmhach mar-thà
· Buidhnean a tha stèidhichte ann an, no ag obair còmhla ri, coimhearsnachdan taobh a-muigh cathair-bhailtean mòr, m.e. ann an sgìrean dùthchail no sgìrean bailteil le sluagh nas lugha
· [bookmark: _heading=h.1aaiett38jg1]Buidhnean le obair a tha a rèir amasan agus cuspairean stèidhichte air àite aig a’ phrògram againn
· [bookmark: _heading=h.68t80h98mja5]Buidhnean a tha a’ brosnachadh cothromas, iomadachd agus ion-ghabhail tron cheannardas is chleachdadh aca
Feumaidh com-pàirtichean a bhith dà-thaobhach, a’ gabhail a-steach co-dhiù aon chom-pàirtiche Gearmailteach agus aon às an RA, à tè de na ceithir dùthchannan: Sasainn, Èirinn a Tuath, Alba agus a’ Chuimrigh.
Cha ghabh sinn ach ri aon tagradh aig gach com-pàirteachas, agus chan fhaod buidhnean a bhith an sàs ann am barrachd air aon tagradh. Ma nì buidheann barrachd air aon tagradh, tha e coltach gum measar tagraidhean ceangailte neo-fhreagarrach.
Tha am prògram Drochaid Chultarail dealasach a thaobh a bhith a’ brosnachadh lìonra le cothromas, iomadachd agus ion-ghabhaltachd. Bu chòir dhan obair dhan toirt sinn taic, agus feachd-obrach nam buidheann ealain agus cultar a mhaoinicheas sinn, iomadachd na RA agus na Gearmailt a nochdadh.
	*’S e a tha ‘buidheann’ a’ ciallachadh dhuinne cruinneachadh de dhaoine a tha ag obair a chum chinn-uidhe choitchinn le riaghailtean sgrìobhte. ’S e aonta laghail a th’ ann an sgrìobhainn riaghlaidh a tha a’ mìneachadh dè an t-amas a chaidh a’ bhuidheann agaibh a stèidheachadh gus coileanadh, agus mar a dh’obraicheas i, agus bu chòir dha a bhith a’ gabhail a-steach an t-seòrsa obrach a th’ anns an tagradh. 
Mar eisimpleir san RA dh’fhaodadh a’ bhuidheann agad a bhith na carthannas, na comann saor-thoileach clàraichte, na companaidh earranta (neo-phrothaideach) no na bhuidheann/co-chruinneachaidh neo-chorporra.
Sa Ghearmailt, dh’fhaodadh seo a bhith a' gabhail a-steach e.V., gGmbH, gUG, Gbr, co-bhuidheann luchd-ealain no iomairt chultarach. Le co-bhuidheann no iomairt, tha sinn a' ciallachadh buidheann de cho-dhiù triùir a tha a’ fuireach sa Ghearmailt. 
Feumaidh cunntas banca a bhith aig buidhinn ann an ainm na buidhne, le co-dhiù dà shoidhniche (daoine le cead seicichean a shoidhneadh).


4. Cò nach fhaod tagradh a dhèanamh?
Chan urrainn dhuinn iarrtasan a ghabhail bho:
· Luchd-ealain no cleachdaichean fa leth
· Buidhnean a tha stèidhichte taobh a-muigh na RA agus na Gearmailt
· Buidhnean nach urrainn dearbhadh gu bheil eachdraidh aca de dh’obair a thaobh ealainean sòisealta ag obair gu dìreach le coimhearsnachdan ionadail
· Buidhnean nach urrainn dearbhadh gu bheil iad air co-obrachadh roimhe
· Lìonraidhean nàiseanta no eadar-nàiseanta no buidhnean ballrachd
· Buidhnean poblach, m.e comhairlean roinneil no ùghdarrasan ionadail 
· Buidhnean cultarach mòra, m.e taighean-tasgaidh no gailearaidhean
· Oilthighean no buidhnean foghlaim eile

Dè an t-sùim a tha ri faighinn?
Uile gu lèir, is e £360,000 am buidseat airson Chuairt 6 den phrògram, a' gabhail a-steach cosgaisean ruigsinneachd (mu €416,000). 
Tha Sreath 6 airson com-pàirteachasan stèidhichte a-mhàin agus faodaidh tagraichean suas ri £30,000 iarraidh uile gu lèir do gach com-pàirteachas, cho math ri cosgaisean ruigsinneachd phearsanta (dhuibh fhèin) a bharrachd air seo. Tha sinn an dùil gun toir sinn seachad duaisean do suas ri 12 com-pàirteachasan. Chan eil co-mhaoineachadh a dhìth gu foirmeil, ach tha sinne a’ cur taic ri miann com-pàirtichean nas fharsaing a thogail agus teachd-a-steach eile a shireadh, eadar airgead is cuideachadh eile, gus amasan a’ chom-pàirteachais agaibh a coileanadh.
5. Cò air an gabh a’ mhaoin a chleachdadh?
Faodaidh iarrtasan a bhith airson gnìomhachd làthaireil, dhidseatach no measgaichte.
Bidh Drochaid Chultarail a’ maoineachadh buidhnean a tha ag obair thairis air gach seòrsa cruth-ealain, a’ gabhail a-steach dannsa, tèatar, litreachas, na h-ealainean lèirsinneach, ceòl, meadhanan cruthachail, gnothaichean air a’ bhlàr a-muigh is eile. 
Is e aon de na prìomh shlatan-tomhais ion-roghnachd airson na maoine gum feum ealainean sòisealta, ag obair còmhla ri coimhearsnachdan, a bhith aig cridhe prògram cruthachail agus/no cleachdadh cunbhalach na buidhne agaibh.
Thèid iarraidh air tagraichean freagairt air aon no barrachd de na cuspairean againn a thaobh àite:
· Spionnadh ùr a chur ann an àitichean/coimhearsnachdan an dèidh gnìomhachasan troma falbh
· A’ cur ri com-pàirteachadh cultarach ann an àiteachan le nas lugha de chothroman
· A’ coimhead air àiteachean agus coimhearsnachdan a chaidh atharrachadh le iomairtean sluaigh
· Brìgh ùr a chur ann an cleachdadh àrainnean poblach
Sa chuairt seo, cha ghabh sinn ach ri tagraidhean do Shreath 2 den phrògram maoineachaidh againn. Tha Sreath 2 airson taic a chumail ri obair leasachaidh a bharrachd air com-pàirteachasan, far a bheil eòlas aig buidhnean mar-thà air a bhith ag obair còmhla. Feumaidh gach moladh a bhith a' gabhail a-steach com-pàirteachadh dìreach le coimhearsnachdan. 
Feumaidh com-pàirteachasan a bhith comasach air dearbhadh gu bheilear air obrachadh còmhla ann an com-pàirteachas roimhe. 
Ma fhuair an com-pàirteachas agaibh maoineachadh ann an Sreath 2 roimhe, faodaidh sibh cur a-steach a-rithist gus leantainn air adhart leis an obair agaibh, ach thoiribh an aire gun cuir an diuraidh againn prìomhachas air com-pàirteachasan nach d’ fhuair airgead tro Shreath 2 roimhe.
Seo eisimpleirean de dhòighean anns an gabh maoineachadh a chleachdadh:
	· A' co-chruthachadh le coimhearsnachdan cuimsichte, a’ rannsachadh dòighean ùra air na h-ealainean agus coimhearsnachd a cheangal
· Co-chruthachadh agus sgaoileadh mhodailean cleachdaidh ealain  a fhreagras air feumalachdan no dùbhlain làithreach taobh a-staigh choimhearsnachdan ionadail
· Co-lìbhrigeadh cleachdadh ùr-ghnàthach a tha a' brosnachadh eadar-obrachadh sòisealta agus deasbad le daoine fa leth, coimhearsnachdan, agus ionadan ann an cruthachadh ealain com-pàirteachail
· Lìbhrigeadh pròiseict co-obrachail gus dòigh-obrach ùr a chruthachadh agus a lìomhachadh a thaobh conaltradh coimhearsnachd, às dèidh na ciad ìre rannsachaidh


6. Cò air nach fhaodar tagradh a dhèanamh
· Dèanadas nach eil co-cheangailte ris na h-ealainean
· Obair nach buin ris na h-ealainean no ri leasachadh ealainean sòisealta agus com-pàirteachas cultarach le saoranaich
· Gnìomh a tha a' gabhail a-steach com-pàirteachadh dìreach le sgoiltean/suidheachaidhean foghlaim foirmeil
· A’ leantainn air adhart le, no ag ath-dhèanamh, pròiseact iomlaid, prògram no gnìomhachd coileanaidh a th’ ann mar-thà
· Pròiseactan a bhios a’ tachairt no a’ tòiseachadh ron Ògmhios 2027, mura h-aontaichear an caochladh
· Cosgaisean/gnìomhachd a tha fo mhaoineachadh eile mar-thà
· Cosgaisean coitcheann ruithe agus rianachd a tha gam pàigheadh le teachd a-steach eile, a’ gabhail a-steach nam maoinean agaibh fhèin 
· Gnìomhan gus airgead a thogail no gus prothaid a dhèanamh
· Cosgaisean rianachd leantainneach a’ buntainn ri uidheam no togalaichean, leithid àrachais is cosgaisean obair-ghlèidhidh
· Ceannach susbainteach de sho-mhaoin no tasgadh - faicibh earrann 11 airson stiùireadh buidseit
Glèidhidh sinn a’ chòir nas lugha de mhaoin a thabhann far a bheil coltas ann gu bheil na cosgaisean mì-fhreagarrach no mì-reusanta.
7. Ciamar agus cuine a nithear tagradh?
	A’ mhaoin a’ fosgladh:
	Diluain 4 Faoilleach 2027

	Ceann-latha tagraidh:
	Diciadain 10 Gearran 2027 (12f san RA, 1f, DE)

	Co-dhùnaidhean:
	ro 1 Giblean 2027

	Gnìomh a’ tòiseachadh:
	1 Ògmhios 2027

	Gnìomh a’ crìochnachadh:
	ro 31 Ògmhios 2028


Nuair a dh’fhosglas a’ mhaoin, thèid ceangal ris a’ bhileig tagraidh aig Drochaid Chultarail beò air an làraich-lìn againn: cultural-bridge.info. Thèid iarraidh oirbh pròiseas clàraidh goirid a dhèanamh mus faigh sibh cothrom air an foirm tagraidh.
Bu chòir do chom-pàirtichean obrachadh còmhla gus an tagraidh a lìonadh - faicibh earrannan 10 is 11 airson ceistean an tagraidh agus airson stiùireadh buidseit.
8. Ciamar a thèid tagraidhean a mheasadh?
An toiseach, sgrùdaichear an tagradh agaibh feuch a bheil e freagarrach. Feuch gun dèan sibh cinnteach gu bheil sibh fhèin, ur n-obair agus com-pàirtichean freagarrach dhan mhaoin seo – faicibh earrainn 3 agus 4 (Cò dh’fhaodas/nach fhaod tagradh a dhèanamh?) agus earrainnean 6 agus 7 (Cò air a ghabhas/nach gabh maoin a chleachdadh).
Aon uair is gun dearbhar freagarrachd, measar an tagradh le diùraidh de dh’eòlaichean neo-eisimeileach, le riochdairean Gearmailteach agus RA air an ainmeachadh le com-pàirtichean maoin Drochaid Chultarail.
Breithnichidh an diùraidh air an tagradh a rèir nan ceithir slatan-tomhais a leanas:
1. An Com-pàirteachas
· feallsanachd airson a bhith a’ taghadh chom-pàirtichean a thaobh misean, eòlas agus eachdraidh na buidhne de dh’ealainean sòisealta
· comas airson co-ionnsachadh agus airson a bhith a' leasachadh cleachdadh
2. Làimhseachadh obrach
· cho soilleir ’s a tha amasan na h-obrach
· dè cho math ‘s a tha cothromachadh na h-obair iomlaid, a bheil buannachd shoilleir ann an dà chuid do na com-pàirtichean san RA agus sa Ghearmailt
· àrd-amasachd agus comas airson ùr-ghnàthachadh, m.e. a bhith a’ rannsachadh no a’ cruthachadh dòigh-obrach ùr no eadar-dhealaichte, a bhith a’ com-pàirteachadh le choimhearsnachdan ùra
· cho math ’s a tha am moladh a’ co-thaobhadh ri aon no barrachd de chuspairean Drochaid Chultarail stèidhichte air àite
3. Buannachdan/buaidh a dh'fhaodadh a bhith ann
· neart na buannachd a dh’fhaodadh a bhith ann do bhuidhnean luchd-ealain/iomlaid
· an ìre ’s gu bheil a’ ghnìomhachd dualtach cuideachadh le bhith a’ cur aghaidh air cùisean sòisealta no dùbhlain do choimhearsnachdan ionadail
· cho soilleir ’s a tha an dòigh-obrach a thaobh measadh m.e. dòighean-obrach gus cinn-ùidhe ionnsachaidh a mheasadh, a ghlacadh agus a cho-roinn
4. A' stiùireadh na h-obrach, a' gabhail a-steach clàr-ama agus buidseat
· cho iomchaidh a tha an t-iarrtas maoineachaidh, na cìsean agus cosgaisean nan gnìomhan
· cho math ’s a tha càileachd a’ phlanaidh, a’ gabhail a-steach clàr-ama is stiùireadh nan gnìomhan is a’ bhuidseit
Tomhaisear tagraidhean a rèir nan ceithir slatan-tomhais. Bruidhnidh an diùraidh air na tagraidhean agus comharran gu lèir aig a’ choinneimh co-dhùnaidh. Nan cuid breithneachadh a thaobh nan duaisean deireannach, cothromaichidh buill tabhartasan le a bhith toirt fa-near dha:
· Iomadachd chultarach
· Iomadachd sgìreil: a’ leudachadh ruigsinneachd a’ mhaoineachaidh againn gu sgìrean nach eil a' faighinn maoineachadh Drochaid Chultarail agus gus com-pàirteachasan obrach a chothromachadh air feadh stàitean na Gearmailt agus gach tè de na ceithir dùthchannan san RA – Alba, a’ Chuimrigh,  Èireann a Tuath, agus Sasainn
Mas e is gum faigh sinn tuilleadh thagraidhean na bhathar a’ sùileachadh, glèidhidh sinn a’ chòir cuairt criathrachaidh a bharrachd a thoirt a-steach, san t-suidheachadh seo chan fhaigh ach na tagraidhean as motha a gheibh comharran troimhe fa chomhair breithneachadh an diùraidh.
Air sgàth uiread de thagraichean a thathar a’ sùileachadh a thig agus comasan cuingichte ar diùraidh, chan fhaigh sinn air beachdan mionaideach a thoirt mu thagraidhean neo-shoirbheachail dhan phrògram seo.
Gheibh tagraichean soirbheachail fios ro 1 Giblean 2027, agus an uair sin aontaichear clàran-ama thabhartasan agus maoineachaidh mus tòisich a’ ghnìomhachd.
Mar phàirt den aonta maoineachaidh agaibh, bidh sinn cuideachd ag iarraidh oirbh ur cuid ionnsachaidh a sgaoileadh: tuigse agus eòlas ùr bho obair còmhla ri càch ann an Drochaid Chultarail a cho-roinn leis an lìonra agus nas fhollaisiche le tabhartasan dar conaltradh prògraim agus stuthan eile. Iarraidh sinn oirbh cuideachd cuir ri obair measaidh ro agus an dèidh ceann-latha deireannaich na gnìomhachd maoinichte.
9. A’ lìonadh an fhoirm iarrtais
’S e na leanas geàrr-chunntas den fhoirm iarrtais agus na ceistean a thèid iarraidh oirbh lìonadh san fhoirm tagraidh air-loidhne.
Cleachdaibh na ceistean seo mar stiùireadh tùsail, dh'fhaodte gun tèid atharrachaidhean beaga a dhèanamh air na ceistean air an fhoirm iarrtais suas ri latha fosglaidh na maoine.
	An com-pàirteachas agaibh
· Mar chom-pàirteachas stèidhichte, innsibh dhuinn cuine agus ciamar a tha sibh air obrachadh còmhla roimhe, a' toirt dhuinn ceanglaichean-lìn far as urrainnear, agus innsibh dhuinn carson a tha sibh airson co-obrachadh a-rithist. (300 facal)
· Innsibh dhuinn mu dheidhinn eachdraidh an dà bhuidhinn a thaobh obair ealain shòisealta? (300 faclan) M.e, thoir seachad eismpleir de phròiseact a lìbhrig gach buidheann bho chionn ghoirid agus mun bhuaidh aige air na daoine a bha an sàs ann. (300 facal)
· Cò na daoine no na coimhearsnachdan ionadail leis a bheil na buidhnean agaibh an sàs as motha agus carson? (150 facal)
· Innsibh dhuinn mu prionnsabalan nam buidhnean agaibh a thaobh Co-ionannachd, Iomadachd agus Ion-ghabhail m.e. dè na poileasaidhean a tha an sàs agaibh? Ciamar a bhios sibh a' toirt air falbh bhacaidhean ro chom-pàirteachadh leis na coimhearsnachdan ris am bi sibh ag obair aig an àm seo?

	Ur n-obair
· Innsibh dhuinn dè a tha sibh a’ cur romhaibh a dhèanamh, a’ gabhail a-steach cò leis, càit is cuin. Dè an cuspair no fòcas a th’ aig an iomlaid agaibh agus a bheil e colgach gum bi an obair fiosaigeach, digiteach no measgaichte? (300 facal)
· Dè an dòigh sa bheil a’ ghnìomhachd a' cuideachadh nam buidhnean agaibh gus rudeigin ùr fheuchainn? M.e. dòigh-obrach ùr no eadar-dhealaichte a rannsachadh no a chruthachadh, obair com-pàirteachaidh a dhèanamh ann an coimhearsnachdan ùra no freagairt a thoirt air chùisean no dùbhlain shòisealta làithreach. (250 faclan)
· Ciamar a nì sibh cinnteach gu bheil an obair agaibh ion-ghabhalach agus ruigsinneach do na daoine no coimhearsnachdan air a bheil sibh ag amas? (150 facal)
· Dè an cuspair/na cuspairean co-cheangailte ri àite aig an Drochaid Chultarail leis a bheil ur ghnìomhachd a’ co-thaobhadh as fheàrr agus ciamar? (100 facal)
· Spionnadh ùr a chur ann an àitichean/coimhearsnachdan às dèidh gnìomhachasan troma falbh
· A’ cur ri com-pàirteachadh cultarach ann an àiteachan le nas lugha de chothroman
· A’ coimhead air àiteachean agus coimhearsnachdan a chaidh atharrachadh le iomairtean sluaigh
· Brìgh ùr a chur ann an cleachdadh àrainnean poblach

	Buaidh na h-obrach agaibh
· Dè a’ bhuaidh a tha sibh a’ sùileachadh a bhios aig an obair seo air na buidhnean agaibh, air an luchd-ealain no air na coimhearsnachdan leis am bi sibh ag obair? M.e., buannachdan do luchd-ealain ionadail, buaidh air iomadachd riochdachaidh no co-leanailteachd coimhearsnachd. (300 facal)
· Ciamar a bhios sibh a’ cumail sùil air adhartas ur n-obrach, a’ gabhail a-steach ionnsachaidh bho dhiofar thaobh a ghleidheadh agus a sgaoileadh? (250 facal)

	Stiùireadh ur n-obrach
· Innsibh dhuinn ciamar a chumas sibh rian air an obair agaibh taobh a-staigh a' chom-pàirteachais, a’ gabhail a-steach fiosrachadh mu cò a bhios a’ stiùireadh ur buidseit? (150 facal)
· An clàr-ama agaibh - cleachdaibh an clàr gus cunntas a dhèanamh air prìomh cheumannan na h-obrach com-pàirteachaidh bhon cheann-latha tòiseachaidh air adhart, a’ gabhail a-steach càit an tachair i agus cò a bhios aig an stiùir a thaobh gach obrach is gnìomh.
M.e. dh’fhaodadh prìomh ìrean agus gnìomhan a bhith a’ gabhail a-steach planadh, rannsachadh, siubhal, lìbhrigeadh bùth-obrach no tachartas agus coinneamhan measaidh. Tha sinn a’ tuigsinn gum faodadh cinn-latha atharrachadh.
· Ur buidseit - innsibh dhuinn na tha sibh ag iarraidh bhuainn gu lèir ann an £ airson a’ chom-pàirtiche ann am Breatainn agus  € airson a’ chom-pàirtiche sa Ghearmailt, a’ gabhail a-steach cosgaisean ruigsinneachd pearsanta sam bith a dh’fhaodas a bhith ann a thuilleadh air ionmhas ur n-obrach.
Thèid iarraidh oirbh clàr agus no cliath-dhuilleag a lìonadh dhuinn le briseadh-sìos den bhuidseat agus àireamhachadh. Ma dh’iarras sibh cosgaisean ruigsinneachd pearsanta, thèid iarraidh oirbh cuideachd innse dhuinn mar a thèid iad sin a chleachdadh. Faicibh earrainn 11 airson làn stiùireadh.


11. 	Stiùireadh Buidseit agus cosgaisean ruigsinneachd
Iarraidh sinn oirbh am buidseat agaibh a thoirt dhuinn ann an cliath-dhuilleag Excel air leth gus luachadh suas dhan tagradh agaibh, bu chòir dhan bhuidseat a bhith a' gabhail a-steach làn chunntas air teachd-a-steach na h-obrach (far a bheil sin iomchaidh) agus caitheamh-airgid nan com-pàirtichean Gearmailteach agus RA air a’ phròiseact. Gheibhear fiosrachadh a barrachd air teachd a-steach bho mhaoineachadh co-ionannan ann an earrann 11.1.
Cleachdaibh tabaichean eadar-dhealaichte anns a’ chlàr gus cunntasan-ionmhais nan com-pàirtichean na Gearmailt agus na RA a thaisbeanadh air leth, ann an £ no € a rèir na tha iomchaidh.
Bu chòir do bhuidseatan nan com-pàirtichean uile a bhith co-ionann a thaobh a’ mhaoineachaidh a chaidh a bhuileachadh, chan fhaod aon chom-pàirteachas an t-sùim iomlan fhaighinn. 
Sònraichibh na seòrsaichean cosgais, a’ cleachdadh cinn shoilleir (eisimpleirean gu h-ìosal), tuairisgeul, a’ gabhail a-steach àireamhachadh cosgais agus sùim.
· Tuarastalan no pàighidhean* do luchd-ealain no luchd-cruthachail a tha an sàs
· Cosgaisean ealain no cruthachail eile, leithid rannsachadh, glèidheadh didsiteach
· Màil no ceannach*, leithid ionad, stuthan no uidheamachd
· Margaidheachd agus leasachadh sluaghan-amhairc
· Cosgaisean ruigsinneachd* m.e., pearsanta agus/no co-cheangailte ri gnìomhan
· Siubhal* agus àite-fuirich
· Cosgaisean rianachd* m.e. àrachas, bileagan siubhail m.s.a.a.
Thoiribh fa-near do ‘Cò air nach fhaodar tagradh a dhèanamh’ ann an earrann 7.
* Tuarastail no pàigheadh
Bu chòir pàigheadh do luchd-ealain agus proifeiseantaich a bhios an sàs nur n-obair a bhith sa bhuidseat agaibh. Tha sinn dealasach a thaobh pàigheadh cothromach do na daoine a tha ag obair ann an cultar agus cruthachalachd agus tha sinn an dùil gun dèan sibh cinnteach gum bi ìrean tuarastail luchd-ealain agus proifeiseantaich nur n-obair (sibh fhèin cuideachd) a rèir no nas fheàrr na ìrean de shamhail sa ghnìomhachas. Cuideachd a’ toirt feart air eòlas agus sgilean, seòrsa obrach agus cho fada agus a mhaireas i.
*Màil no ceannach 
Ma dh’fheumas sibh stuthan no uidheamachd (buannachd) a cheannach bu chòir dhuibh na cosgaisean a ghabhail sa chunntas agus innse man deidhinn san raon mìneachaidh. Chan e ceannach stuth prìomh adhbhar a’ phrògraim, ach tuigidh sinn gur dòcha gum feum sibh cuid de rudan a cheannach gus an obair a choileanadh.
Mar phàirt de na deuchainnean freagarrachd againn nì sinn co-dhùnadh a bheil ceannachd stuthan sam bith a mholar iomchaidh. A thaobh buidhnean Gearmailteach, cha bu chòir ceannach tasgaidh/stuth a bhith tuilleadh air 800 Euro (glan).
*Cosgaisean ruigsinneachd
’S e cosgaisean inntrigidh cosgaisean neo-ealanta a tha ag amas air bacaidhean ro chom-pàirteachadh a thoirt air falbh bho bhith a’ gabhail pàirt
dhuibh fhèin, do chuideigin leis a bheilear ag obair no a thathar a’ fastadh, no
do chom-pàirtichean no luchd-amhairc a’ dol an sàs anns a’ ghnìomhachd Drochaid Chultarail agaibh.
Tha dà sheòrsa cosgais inntrigidh ann:
Cosgaisean ruigsinneachd pearsanta (air an taobh a-staigh)
Ma tha sibhse, mar phrìomh neach-stiùiridh na buidhne, no neach sam bith sa phrìomh sgioba de dhaoine leis a bheil sibh a’ lìbhrigeadh na gnìomhachd Bodhar, ciorramach, iomasgarachd-niùro no ma tha suidheachadh slàinte fad-ùine aca/agaibh, dh’fhaodadh cosgaisean a bharrachd a bhith ann co-cheangailte ris na feumalachdan ruigsinneachd agaibh no aca cuideachadh le bhith a’ lìbhrigeadh gnìomhachd Drochaid Chultarail.
Mar eisimpleir:
· neach-mìneachaidh cànan soidhnidh
· uidheamachd no bathar-bog sònraichte
· cosgaisean siubhail a bharrachd
· neach-cuideachaidh Pearsanta do neach le ciorram 
Thoiribh an aire nach e liosta iomlan a tha seo, agus gum bu chòir dhuibh innse dè tha dhìth gus an dèanadas a choileanadh.
Làimhsichear Cosgaisean Ruigsinneachd Pearsanta air leth bho ur prìomh bhuidseat phrògraim. Faodaidh na cosgaisean sin a bhith nas àirde na an t-iarrtas maoineachaidh iomlan agaibh agus dh’fhaodadh gun toir iad do bhuidseit os cionn crìoch maoineachaidh an t-Sreath. 
Far an iarrar cosgaisean ruigsinneachd pearsanta, iarraidh sinn ort barrachd mion-fhiosrachaidh a thoirt seachad san fhoirm-iarrtais, a’ gabhail a-steach briseadh sìos air na cosgaisean a tha na lùib agus mar a thèid an cleachdadh.
Cosgaisean Ruigsinneachd nan Gnìomhan
Bu chòir na cosgaisean ruigsinneachd eile co-cheangailte ris a’ ghnìomh agaibh a bhith an lùib a’ phrìomh bhuidseit agaibh.
Faodaidh seo a bhith a’ gabhail a-steach cosgaisean sam bith airson ur gnìomhachd a dhèanamh ruigsinneach do luchd-èisteachd poblach, com-pàirtichean agus luchd-ealain, m.e. eadar-mhìneachairean airson tachartasan, agus cosgaisean co-cheangailte ri cùram-chloinne agus dleastanasan cùraim eile far a bheil e coltach nach biodh e comasach dhuibh na gnìomhan planaichte a dhèanamh gun an taic seo.
*Siubhal
Ma ghabhas e dèanamh, smaoinichibh air siubhal seasmhach: gluasadachd a tha a’ cleachdadh modhan còmhdhail beag-eimisein no gun eimiseanan, m.e. trèanaichean no busaichean, a’ gabhail a-steach carbadan tar-chinealach is dealain (EV).
Gabhaidh cosgaisean do thagraichean Gearmailteach obrachadh a-mach a rèir riaghailtean nàiseanta nan cosgaisean siubhail: ‘Bundesreisekostengesetz'.
*Cosgaisean rianachd
Faodaidh tagraichean san RA cur a dh’iarraidh cosgaisean rianachd a bhuineas gu dìreach ris an obair dam bheileas ag iarraidh taic bhuainn – leithid pàigheadh luchd-obrach, cosgaisean fòn, post agus àrachas siubhail. Faodar tagradh a dhèanamh mu choinneamh nan cosgaisean rianachd leantainneach mura h-eil airgead gu leòr dhaibh à maoineachadh eile mar-thà. Faodaidh sibh cuideachd airgead-tuiteamais reusanta a chur anns a’ bhuidseat agaibh airson cosgaisean ris nach robhar an dùil.
Feumaidh com-pàirtichean Gearmailteach cur a-steach airson cosgaisean dìreach na h-obrach a-mhàin. Chan urrainn Fonds Soziokultur gabhail ri buidseatan anns a bheil cosgaisean sam bith nach eil air am mìneachadh no anns a bheil airgead-tuiteamais. Feumaidh a h-uile cosgais a bhith air a dhearbhadh le cuidhteasan, mar phàirt den phròiseas aithris deireannach.
Tuigidh sinn gur dòcha gum feumar atharraichean a dhèanamh a thaobh ur cosgaisean obrach tron ùine lìbhrigeadh, ach feumar atharraichean susbainteach aontachadh leis a’ bhuidhinn-stiùiridh sa RA no sa Ghearmailt.
	Thoiribh an aire gun tèid duaisean maoineachaidh a phàigheadh ​​​​air leth do bhuidhnean san RA agus sa Ghearmailt taobh a-staigh gach com-pàirteachais. Gheibh buidhnean stèidhichte san RA an cuid den duais gu dìreach bho Goethe-Institut London agus gheibh an fheadhainn stèidhichte sa Ghearmailt an cuid bho Fonds Soziokultur. Bu chòir dhan t-sùim a bhith ga roinn cho co-ionann 's a ghabhas, chan fhaigh aon chom-pàirtiche an t-airgead gu lèir.


11.1 Riaghailtean airson Maoineachadh Co-fhreagarrach airson Sreath 2:
Chan eil maoineachadh co-fhreagarrach a dhìth gu h-oifigeil, ach tha sinne a’ cur taic ri miann com-pàirtichean nas fharsaing a thogail agus teachd-a-steach eile a shireadh, eadar airgead is cuideachadh eile, gus amasan com-pàirteachais a coileanadh.
Mura h-eil dùil agaibh maoineachadh co-fhreagarrach iarraidh, a thaobh cuideachadh no airgead cruaidh, bu chòir ur buidseit a bhith a' gabhail a-steach cosgaisean iomlan na h-obrach dam bheil sibh a’ tagradh, suas gu crìoch àrd an t-sreath (£30,000), agus le cosgaisean ruigsinneachd pearsanta sam bith.
Ma dh’innseas sibh gu bheil sibh a’ sireadh maoineachadh co-fhreagarrach, beachdaichidh sinn air ur tagradh mar thabhartas a dh’ionnsaidh cosgaisean iomlan ur n-obrach com-pàirteachail agus bu chòir ur tagradh agus clàr-chosgaisean a bhith a rèir seo, le maoin na Drochaid Cultaraich ga taisbeanadh mar earrainn de theachd-a-steach iomlan a’ phròiseict.
Bu chòir airgead no cuideachadh co-fhreagarrach sam bith eile a mhìneachadh sa bhuidseat teachd-a-steach le fios dè an ìre aig a bheil sibh a thaobh an ionmhais a bharrachd fhaighinn, leithid: fo dheasbad, dùil ris, dearbhte.
Innsibh dhuinn mu theachd-a-steach ur pròiseict fo na cinn teachd-a-steach, mar eisimpleir:
· Teachd a-steach air a chosnadh - teachd-a-steach sam bith a gheibhear bhon obair (leithid reic tiocaidean, cosgaisean bùithtean-obrach no reic obraichean no foillseachain).
· Maoin phoblach eile - maoin sam bith a fhuaras no a dh’iarradh bho bhuidheann phoblach sam bith eile. Thoiribh dhuinn ainm gach buidhne agus an t-sùim. Do thagraichean Gearmailteach: thoiribh an aire nach eil co-mhaoineachadh le stòr sam bith eile stèidhichte air maoineachadh Der Beauftragte der Bundesregierung für Kultur und Medien, BKM ion-roghnach.
· Teachd a-steach prìobhaideach - teachd a-steach sam bith bho thùsan prìobhaideach, leithid bhuaibh fhèin no bhon bhuidhinn agaibh, tiodhlacan no tabhartasan bho urrasan agus fonndasan no sluagh-mhaoineachadh.
· Taic neo-airgeadach (buidhnean san RA a-mhàin) - tha seo a' ciallachadh stuthan no seirbhisean air am feumadh sibh pàigheadh ach a bheirear an-asgaidh no air cosgais nas saoire.
Bu chòir ur buidseat, teachd a-steach agus caiteachas a bhith cothromach. Measaidh sinn neart ur cunntasan a’ cleachdadh ur n-àireamhan agus ur mìneachaidhean.
12. 	Dè nì mi ma bhios ceist agam?
Dèanaibh cinnteach gu bheil sibh air an stiùireadh a leughadh gu h-iomlan agus gu bheil sibh air na Ceistean Cumanta air an làraich-lìn againn a sgrùdadh mus cuir sibh fios gu ball de sgioba a’ phrògraim.
	Cuiridh buidhnean Breatannach fios gu
Lorna Palmer
Manaidsear a’ Phrògraim
Drochaid Chultarail
contact@cultural-bridge.info

	Cuiridh buidhnean Gearmailteach fios gu
Silvia Bonadiman
Leasachadh Prògraim
Fonds Soziokultur e.V.
bonadiman@fonds-soziokultur.de
02 28 - 97 144 79-15

